Latvijos valstiečių sąjunga
Latvijos valstiečių sąjunga (latv. Latvijas Zemnieku savienība) – Latvijos partija, atstovaujanti centrizmo politikai. Įkurta 1917 m. ir veikė Latvijos nepriklausomybės laikotarpiu (1918–1940). SSRS okupavus Latviją partija buvo uždrausta. Šiai partijai priklausė dauguma Latvijos prezidentų. Partija atkurta 1990 m., Latvijai atkūrus nepriklausomybę. 2002 m. sudarė koaliciją su Latvijos žaliųjų partija ir pasivadino Žaliųjų ir valstiečių sąjunga (Zaļo un Zemnieku savienība). Per 2002 m. Saeima rinkimus koalicija laimėjo 12 iš 100 vietų, o per 2006 m. – 18.